Diari Oficial de la Generalitat Valenciana


Sumari del DOGV 8990, del 07-01-2021 (2021/56)

ACORD de 29 de desembre de 2020, del Consell, pel qual s'autoritza una transferència de crèdit del capítol 8 al 7 en el Programa 612.60, Despeses diverses, per a la inclusió d'una nova línia de transferència per import de 715.686 euros. Expedient 06.029/20-175.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8990

Data del DOGV
:   07-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/56


Data del document
:   29-12-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 29 de desembre de 2020, del Consell, pel qual s'autoritza una transferència de crèdit del capítol 8 al 7 en el Programa 612.60, Despeses diverses, per a la inclusió d'una nova línia de transferència per import de 715.686 euros. Expedient 06.029/20-175. [2021/56]  
Per acord del Consell Rector del Consorci València 2007, de 05.03.2018, es va aprovar la proposta d'autorització prèvia de despesa de la contractació d'obres de millora en l'espai públic contigu al Tinglado núm. 2, per a convertir-ho en una plaça arbrada amb zones d'ombra, jocs i instal·lacions esportives, sufragada a parts iguals per la Generalitat i l'Ajuntament de València, per un valor estimat total d'1.431.372,79 euros.  
La Conselleria d'Hisenda i Model Econòmic, amb la finalitat de fer front a la seua part de l'obligació econòmica, proposa la inclusió d'una nova línia de transferència el beneficiari de la qual és el Consorci València 2007, en el capítol 7 del programa 612.60, Despeses diverses, per import de 715.686,00 euros, mitjançant la minoració de la dotació del projecte financer PA527 «Consorci Copa d'Amèrica 2007» del capítol 8 del mateix programa 612.60.  
A aquest efecte i en virtut del que es disposa en els articles 21 i 23 de la Llei 10/2019, de 27 de desembre, de pressupostos de la Generalitat per a l'exercici 2020, i l'article 28.c de la llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 29 de desembre de 2020,  
  
  
ACORDA  
  
Primer  
Autoritzar una minoració de crèdit en l'aplicació pressupostària 03.01.01.068.00.3 per import de 715.686,00 euros, que implica la minoració del projecte financer PA527, d'acord amb el següent detall:  
  
  
Codi Denominació Dotació anterior Minoració Dotació actual  
PA527 Consorci Copa d'Amèrica 2007 1.200.000,00 € 715.686,83 499.651,00  
  
  
Segon  
Autoritzar un increment de crèdit en l'aplicació pressupostària 08.35.45.557.13.4 per import de 715.686,00 euros, que implica la inclusió d'una nova línia de transferència, amb les dades descriptives que es detallen a continuació:  
  
Codi: T1275 Denominació: finançament de les obres de millora de l'espai públic contigu al Tinglado núm. 2, de la Marina de València.  
Import: 715.686 Beneficiaris previstos: Consorci València 2007.  
 Descripció i finalitat: finançament de les obres de millora de l'espai públic contigu al Tinglado núm. 2, de la Marina de València.  
Publicar dades: Sí Aportació Generalitat: no condicionada: 715.686,00  
Aportació externa: 0,00  
  
  
València, 29 de desembre de 2020  
  
La consellera secretària,  
MÓNICA OLTRA JARQUE